rejauldu/bengali-wikipedia huggingface dataset:
পুলিশ মেজর জেনারেল সুরাপোং আরিয়ামংকোল ( , জন্ম ৬ জানুয়ারী ১৯৪৬) একজন থাই স্প্রিন্টার এবং কোচ। তিনি ১৯৭২ সালের গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন, এবং থাইল্যান্ডের অ্যাথলেটিক অ্যাসোসিয়েশনের সেক্রেটারি-জেনারেল এবং থাই জাতীয় মল্লক্রীড়া দলের ম্যানেজার। তিনি সুপানাত আরিয়ামংকোলের বড় যমজ ভাই।    তথ্যসূত্র   বিষয়শ্রেণী:যমজ ক্রীড়াবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:থাইল্যান্ডের অলিম্পিক মল্লক্রীড়াবিদ বিষয়শ্রেণী:থাই পুরুষ স্প্রিন্টার বিষয়শ্রেণী:১৯৭২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম
গাবোনীয় ফুটবল ফেডারেশন (, ; এছাড়াও সংক্ষেপে ফেগাফুট নামে পরিচিত) হচ্ছে গ্যাবনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৬ বছর পর ১৯৬৮ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর গ্যাবনের রাজধানী লিব্রেভিলে অবস্থিত।  এই সংস্থাটি গ্যাবনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গ্যাবন জাতীয় চ্যাম্পিয়নশিপ ডি১ এবং গ্যাবন আন্তঃক্লাব কাপের মতো প্রতিযোগিতার সকল কার্যক্রম পরিচালনা করে। বর্তমানে গাবোনীয় ফুটবল ফেডারেশনের সভাপতির দায়িত্ব পালন করছেন পিয়ের মুঙ্গেঙ্গি এবং সাধারণ সম্পাদকের দায়িত্ব পালন করছেন জঁ পল চিবিন্দা।  কর্মকর্তা   অবস্থান  নাম সভাপতি  পিয়ের মুঙ্গেঙ্গি সহ-সভাপতি  রবার্ট মাঙ্গোলো-এমভুলু সাধারণ সম্পাদক  জঁ পল চিবিন্দা কোষাধ্যক্ষ  আল্যাঁ এমভুম্বি গণমাধ্যম এবং যোগাযোগ পরিচালক  গায় রবার্ট বিঙ্গুমা প্রযুক্তিগত পরিচালক  রাফায়েল এনজাম্বা এনজাম্বা ফুটসাল সমন্বয়কারী  গাবিন এনজগো মিন্টসা জাতীয় দলের কোচ (পুরুষ)  প্যাট্রিস নেভেও জাতীয় দলের কোচ (নারী)  ট্রিস্টান মম্বো রেফারি সমন্বয়কারী  জঁ বার্ত মেদু  তথ্যসূত্র  বহিঃসংযোগ     ফিফা-এ গাবোনীয় ফুটবল ফেডারেশন    ক্যাফ-এ গাবোনীয় ফুটবল ফেডারেশন   বিষয়শ্রেণী:গাবোনীয় ফুটবল ফেডারেশন বিষয়শ্রেণী:১৯৬২-এ গ্যাবন-এ প্রতিষ্ঠিত বিষয়শ্রেণী:১৯৬২-এ প্রতিষ্ঠিত ক্রীড়া সংস্থা বিষয়শ্রেণী:গ্যাবনের ক্রীড়া নিয়ন্ত্রণ সংস্থা বিষয়শ্রেণী:গ্যাবনের ফুটবল পরিচালনা পরিষদ বিষয়শ্রেণী:ক্যাফের সদস্য বিষয়শ্রেণী:গ্যাবনে ফুটবল
থাম্ব| দই ও আচারের সাথে থেপলা। থেপলা () হল এক নরম ভারতীয় রুটিজাতীয় খাবার যা সাধারণত গুজরাটি রন্ধনশৈলীর অন্তর্গত।  এটি সাধারণত প্রাতঃরাশ হিসাবে খাওয়া হয়, বা জলখাবার হিসাবেও খাওয়া যেতে পারে। এটি পার্শ্ব‌ খাবার হিসাবে বা শেষ বিকেলে জলখাবার হিসাবেও পরিবেশন করা যেতে পারে। থেপলা গমের আটা, বেসন (বেসন), মেথি ( মেথি পাতা) এবং অন্যান্য মশলা দিয়ে তৈরি করা যেতে পারে। দই, লাল রসুনের চাটনি এবং ছুন্দো (মিষ্টি আমের আচার) এর সাথে থেপলা খাওয়া হয়। How to make authentic Gujarati thepla:https://food.ndtv.com/food-drinks/indian-cooking-tips-how-to-make-authentic-gujarati-thepla-at-home-recipe-video-2103685   প্রকার  বিভিন্ন উপাদান সহযোগে বিভিন্ন প্রকারের থেপলা রান্না করা হয়। থেপলার সাধারণ উপাদানের মধ্যে রয়েছে মেথি, মুলো এবং লাউ। থেপলা আলুমাখা, মিশ্র শাকসবজি বা রসুন দিয়েও তৈরি করা যেতে পারে। ঐতিহ্যবাহী এই খাবারের সবচেয়ে জনপ্রিয় সংস্করণ হল মেথি থেপলা। Bored of roti, try methi thepla: https://indianexpress.com/article/lifestyle/food-wine/methi-thepla-recipe-if-you-are-bored-of-regular-roti-6384685/   চাপাতি এবং থেপলার মধ্যে পার্থক্য  চাপাতি সম্পূর্ণভাবে সাদা ময়দা (সূক্ষ্ম) দিয়ে  তৈরি করা হয়। চাপাতি একটি দৈনন্দিন খাবার, সাধারণত তেল বা ঘি ছাড়াই রান্না করা হয় এবং চাপাতি সেঁকে নেওয়ার পর তাকে খোলা শিখায় রান্না করে ফুলিয়ে তোলা হয়। চাপাতির উপরে কিছু ঘি ছড়িয়ে দেওয়া হয়। থেপলায় প্রধানত বিভিন্ন শস্য উপাদান থাকে, বিশেষত ছোলা এবং বাজরের ময়দা যোগ করে পুরো গমের আটা দিয়ে থেপলা তৈরি করা হয়। যখন দূর ভ্রমণের খাবার হিসাবে থেপলা তৈরি করা হয় তখন ময়দায় জলের পরিবর্তে দুধ, অতিরিক্ত ঘি/তেল দিয়ে একটি শক্ত ময়দার মণ্ড তৈরি করা হয়। এর ফলে বানানো থেপলা অনেকদিত ভালো থাকে।   তথ্যসূত্র   বিষয়শ্রেণী:গুজরাতি রন্ধনশৈলী বিষয়শ্রেণী:ভারতীয় রন্ধনশৈলী
চাম্ফাই জেলা ভারতের মিজোরাম রাজ্যের এগারোটি জেলার মধ্যে একটি। জেলাটি উত্তরে মনিপুর রাজ্যের চূড়াচাঁদপুর জেলা দ্বারা, পশ্চিমে সায়চুয়াল এবং সেরছিপ জেলা দ্বারা এবং দক্ষিণে এবং পূর্বে মায়ানমার দ্বারা সীমাবদ্ধ। জেলাটির আয়তন ৩১৮৫.৮৩ বর্গ কিলোমিটার। চাম্ফাই শহরটি জেলার প্রশাসনিক সদর দফতর.   ভূগোল  চাম্ফাই জেলায় একটি মাঝারি আবহাওয়া রয়েছে। শীতকালে তাপমাত্রা ০ ডিগ্রি সেলসিয়াস থেকে ২০ ডিগ্রি সেন্টিগ্রেড এবং গ্রীষ্মে তাপমাত্রা ১৫ ডিগ্রি সেলসিয়াস থেকে ৩০ ডিগ্রি সেন্টিগ্রেডের মধ্যে পরিবর্তিত হয়।   জনমিতি  ২০১১ সালের জনগণনা অনুসারে চাম্ফাই জেলার জনসংখ্যা হল ১২৫,৭৪৫ জন, যা প্রায় গ্রেনাডা রাষ্ট্রের জনসংখ্যার সমান। জনসংখ্যার বিচারে এটি ভারতের ৬৪০টি জেলার মধ্যে ৬১০ তম স্থান অধিকার করে। এই জেলার জনসংখ্যার ঘনত্ব প্রতি বর্গকিলোমিটারে ৩৯ জন (১০০জন/বর্গ মাইল) । ২০০১-২০১১ এর দশকে এর জনসংখ্যা বৃদ্ধির হার ছিল ১৬.০১%। চাম্ফাইয়ের লিঙ্গ অনুপাত প্রতি ১০০০ জন পুরুষের জন্য ৯৮৪ জন মহিলা এবং সাক্ষরতার হার ৯৫.৯১%   উদ্ভিদকুল ও প্রাণিকুল  ১৯৯১ সালে চাম্ফাই জেলা মুরলেন ন্যাশনাল পার্কে পরিণত হয়েছিল, যার আয়তন ২০০ বর্গকিলোমিটার (৭৭.২ বর্গ মাইল)। এছাড়া এখানে রয়েছে লেংটেং অভয়ারণ্যেও, যা ১৯৯৯ সালে প্রতিষ্ঠিত হয়েছিল এবং এর আয়তন ১২০ বর্গকিলোমিটার (৮২.৩ বর্গ মাইল).   সীমান্ত সংযোগ  জোখাওথার এলসিএস (ল্যান্ড কাস্টম স্টেশন), 2018 সালের আগস্টে ভারত-মিয়ানমার সীমান্তে খোলা হয়েছিল। এটি মিজোরাম রাজ্যের দুটি চেকপোস্টের মধ্যে একটি। এটিকে ICP (ইন্টিগ্রেটেড চেক পয়েন্ট) তে উন্নীত করার প্রস্তাব রয়েছে যেখানে অভিবাসন এবং কাস্টমস উভয়ই জড়িত থাকবে । ভারত মিজোরামের জোখাওথার থেকে মায়ানমারের চিন রাজ্যের টেডিম পর্যন্ত ভারত-মিয়ানমার-থাইল্যান্ড ত্রিপাক্ষিক মহাসড়ক (IMT) এর সাথে একটি অতিরিক্ত সংযোগ হিসাবে রুট আপগ্রেড করার পরিকল্পনা করেছে ।   তথ্যসূত্র    বহিঃসংযোগ    Champhai জেলা ওয়েবসাইট  বিষয়শ্রেণী:মিজোরামের জেলা বিষয়শ্রেণী:চাম্ফাই জেলা
স্বাতী খন্দকার একজন ভারতীয় রাজনীতিবিদ। তিনি সর্বভারতীয় তৃণমূল কংগ্রেসের সদস্য হিসাবে চণ্ডীতলা থেকে পশ্চিমবঙ্গ বিধানসভায় নির্বাচিত হন তিনি।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:হুগলি জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:জীবিত ব্যক্তি
সেনা হোটেল ম্যানেজমেন্ট ইনস্টিটিউট (Army Hotel Management Institute - AHMI) ২০০৯ সালের ৩রা জুন ঢাকা, বাংলাদেশে প্রতিষ্ঠিত হয়। বাংলাদেশ সেনা বাহিনীর সেনা প্রধান জেনারেল মঈন ইউ আহমেদ ঢাকায় রাডিসন ওয়াটার গার্ডেন হোটেলের উৎসব বেন্‌কুয়েট হলে এটি উদ্বোধন করেন। দেশে-বিদেশে পর্যটন ও হোটেল ব্যবস্থাপনা বিভাগের চাহিদা পূরণের অঙ্গিকার নিয়ে এর যাত্রা শুরু হয়। ভারতের বেঙ্গালুরুতে অবস্থিত প্রসিদ্ধ সেনা ইনস্টিটিউট অব হোটেল ম্যনেজমেন্ট এন্ড ক্যটারিং টেক্‌নোলজি এর সাথে এই ইনস্টিটিউটের সাদৃশ্য আছে।   পাঠ্যক্রম  ২০ সপ্তাহ মেয়াদী খাদ্য ও পানীয় ব্যবস্থা হচ্ছে এর প্রথম কোর্স। এর ফি হচ্ছে ৩৫,০০০ টাকা (৫০০$)। প্রথম ব্যচের শিক্ষা কার্যক্রম ৮ জুন ২০০৯ হতে শুরু হয়। ভর্তির যোগ্যতা হলো উচ্চ মাধ্যমিক বা ও-লেভেল পাশ। এখানে খাদ্য ব্যবস্থাপনা, উৎপাদন এবং সেবা বিষয়ে হাতে কলমে শিক্ষার ব্যবস্থা রয়েছে। এর পাঠ্যক্রম তৈরির সময় তাত্ত্বিক ও ব্যবহারীকের মাঝে ভারসাম্য, স্বশিক্ষা এবং দক্ষ শিক্ষক সংশ্লিষ্টতার প্রতি খেয়াল রাখা হয়েছে। অত্র ইনস্টিটিউটে ৪ বছর মায়াদী ডিগ্রী কোর্স চালুর পরিকল্পনা রয়েছে।   প্রশাসন  সেনা হোটেল ম্যানেজমেন্ট ইনস্টিটিউটের প্রশাসন ও ব্যবস্থাপনার দায়িত্ব রয়েছে সেনা কল্যাণ সংস্থা ও সেনা কল্যাণ ট্রাস্ট এর একটি কোম্পানি সেনা হোটেল ডেভেলপমেন্ট লিমিটেডের উপর। চট্টগ্রামে কোম্পানির দ্বারা একটি ৫ তারা হোটেল প্রতিষ্ঠার কাজ এগিয়ে চলেছে এবং খুলনায় আরো একটি নির্মাণের পরিকল্পনা রয়েছে। ঢাকার বিখ্যাত রেডিসন ওয়াটার গার্ডেন হোটেল সেনা হোটেল ডেভেলপমেন্ট লিমিটেড কোম্পানি দ্বারা প্রতিষ্ঠিত।   তথ্যসূত্র   বিষয়শ্রেণী:অসম্পূর্ণ বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান
মঠবাড়িয়া থানা বাংলাদেশের পিরোজপুর জেলার মঠবাড়িয়া উপজেলার একটি থানা।গক্ক   প্রতিষ্ঠাকাল    প্রশাসনিক এলাকাসমূহ  মঠবাড়িয়া উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম মঠবাড়িয়া থানার অধীন।  পৌরসভা:  মঠবাড়িয়া  ইউনিয়নসমূহ:  ১নং তুষখালী  ২নং ধানীসাফা  ৩নং মিরুখালী  ৪নং দাউদখালী  ৫নং মঠবাড়িয়া  ৬নং টিকিকাটা  ৭নং বেতমোর রাজপাড়া  ৮নং আমড়াগাছিয়া  ৯নং শাপলেজা  ১০নং হলতা গুলিশাখালী  ১১নং বড় মাছুয়া   আরও দেখুন   মঠবাড়িয়া উপজেলা  পিরোজপুর জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:পিরোজপুর জেলার থানা বিষয়শ্রেণী:মঠবাড়িয়া উপজেলা
নিউ মিউজিকাল এক্সপ্রেস (এনএমই) একটি ব্রিটিশ সঙ্গীত সাংবাদিকতা ওয়েবসাইট যা পূর্বে ১৯৫২ সাল থেকে সাময়িকী হিসেবে প্রকাশিত হয়েছিল। ১৯৫২ সালের ১৪ নভেম্বর সংস্করণে এটি প্রথম ব্রিটিশ পত্রিকা হিসেবে একক চার্ট অন্তর্ভুক্ত করেছিল। ১৯৭০-এর দশকে এটি সর্বোচ্চ বিক্রয়কৃত জনপ্রিয় ব্রিটিশ সংগীত পত্রিকা হয়ে ওঠে। ১৯৭২ থেকে ১৯৭৬ সাল পর্যন্ত এটি গঞ্জো সাংবাদিকতার সাথে বিশেষভাবে যুক্ত ছিল, তারপরে জুলি বুর্চিল, পল মুরলি এবং টনি পার্সনসের লেখার মাধ্যমে পাংক রকের সাথে ঘনিষ্ঠভাবে জড়িত হয়েছিল। এটি একটি সঙ্গীত সংবাদপত্র হিসেবে শুরু হয়েছিল এবং ১৯৮০ সালে সংবাদগত্র থেকে পরিবর্তিত হয়ে ১৯৮০ এবং ১৯৯০-এর দশকে ধীরে ধীরে একটি সাময়িকীর গঠনে রুপ নেয়।  ১৯৯৬ সালে এনএমই.কম হিসেবে সাময়িকী ওয়েবসাইটটি চালু হয়েছিল। ইতোমধ্যে প্রতিমাসে ষোল মিলিয়নের অধিক ব্যবহারকারী সহ বিশ্বের বৃহত্তম স্ট্যান্ডেলোন সঙ্গীত সাইট হয়ে উঠে। ২০১৩ সালে, "সর্বকালের সর্বশ্রেষ্ঠ ৫০০ অ্যালবামের তালিকা" গণমাধ্যমে সমালোচিত হয়েছিল। ইউকে সাময়িকী খাত জুড়ে নিউজস্ট্যান্ডের বিক্রয় হ্রাস পাওয়ায়, ২০১৪ সালের প্রথমার্ধে সাময়িকীর সংবহন ছিল ১৫,৮৩০।  ২০১৫ সালের সেপ্টেম্বরে, এনএমই সাময়িকীটি একটি মুক্ত প্রকাশনা হিসেবে জাতীয়ভাবে বিতরণ করার জন্য পুনরায় চালু করা হয়েছিল। ২০১৬ সালের ফেব্রুয়ারি প্রতি সপ্তাহে ৩০৭,২১৭ কপি প্রকাশ প্রথম গড় ব্র্যান্ডের ইতিহাসে সর্বাধিক ছিল যা পূর্ববর্তী ৩০৬,৮৮১ সংখ্যক প্রকাশনাকে পরাজিত করেছিল এবং ১৯৬৪ সালে বিটলসের খ্যাতির শীর্ষে অবস্থান নিয়েছিল। ২০১৭ সালের ডিসেম্বরে অডিট ব্যুরো অব সার্কুলেশনের মতে, এনএমইর গড় বিতরণ এক সপ্তাহে ২৮৯,৪৩২ কপি দাঁড়িয়েছিল, যদিও এর তৎকালীন প্রকাশক টাইম ইনক. ইউকে যুক্তরাজ্যে ৩ মিলিয়ন সহ প্রতি মাসে ১৩ মিলিয়নেরও অধিক বিশ্বব্যাপী অনন্য ব্যবহারকারী রয়েছে বলে দাবি করেন। ২০১৮ সালের মার্চে প্রকাশক ঘোষণা করেছিলেন যে, এনএমইএর মুদ্রণ সংস্করণটি ৬৬ বছর পরে প্রকাশনা বন্ধ করবে এবং কেবলমাত্র অনলাইনে প্রকাশনায় সক্রিয় থাকবে।  এনএমই-র সদর দফতর ইংল্যান্ডের লন্ডনের সাউথওয়ার্কে অবস্থিত। ব্র্যান্ডের সর্বাধিক সাম্প্রতিক সম্পাদক ছিলেন শার্লট গন, পরিবর্তে মাইক উইলিয়ামের,  যিনি ২০১৮ সালের ফেব্রুয়ারিতে পদত্যাগ করেছিলেন।   তথ্যসূত্র    বহিঃসংযোগ        NME critics list from 1974 onwards at rocklist.net  Full copy of the New Musical Express, No 739, 10 March 1961 (PDF)    বিষয়শ্রেণী:১৯৫২-এ প্রতিষ্ঠিত ম্যাগাজিন বিষয়শ্রেণী:২০১৮-এ যুক্তরাজ্যে বিলুপ্ত বিষয়শ্রেণী:যুক্তরাজ্যের বিলুপ্ত ম্যাগাজিন বিষয়শ্রেণী:নিখরচার ম্যাগাজিন বিষয়শ্রেণী:লন্ডনের ম্যাগাজিন বিষয়শ্রেণী:যুক্তরাজ্যের সাপ্তাহিক ম্যাগাজিন বিষয়শ্রেণী:২০১৯-এর অধিগ্রহণ ও একত্রীকরণ
জয় দেবী একজন ভারতীয় রাজনীতিবিদ এবং ভারতের উত্তরপ্রদেশের ১৭তম উত্তরপ্রদেশ বিধানসভার সদস্য। তিনি উত্তরপ্রদেশের লখনউ জেলার ' মালিহাবাদ ' নির্বাচনী এলাকার প্রতিনিধিত্ব করেন।   রাজনৈতিক জীবন  জয় দেবী ২০১৭ সালে ভারতীয় জনতা পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেছিলেন এবং তার নিকটতম প্রতিদ্বন্দ্বী সমাজবাদী পার্টির রাজবালাকে ২২,৬৬৮ ভোটের ব্যবধানে পরাজিত করেছিলেন।  তিনি ২০২২ সালে ভারতীয় জনতা পার্টির প্রার্থী হিসেবে আবার প্রতিদ্বন্দ্বিতা করেন এবং তার নিকটতম প্রতিদ্বন্দ্বী সমাজবাদী পার্টির সুরেন্দ্র কুমারকে ৭,৭৪৫ ভোটের ব্যবধানে পরাজিত করেন।   পদসমূহ  # থেকে পর্যন্ত  অবস্থান মন্তব্য ০১ ২০১৭ ২০২২ সদস্য, ১৭তম বিধানসভা  ০২ ২০২২ দায়িত্বপ্রাপ্ত সদস্য, ১৮তম বিধানসভা     তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশ বিধানসভার সদস্য ২০১৭-২০২২ বিষয়শ্রেণী:মালিহাবাদের ব্যক্তি
ডান|থাম্ব|200x200পিক্সেল|চারিসিয়ুস ফটক বা এড্রিয়ানোপল গেট (তুর্কিতে এদির্নেকাপি), যেখান দিয়ে সুলতান মুহাম্মদ ফাতিহ শহরে প্রবেশ করেছিলেন। এদির্নেকাপি হলো তুরস্কের ইস্তানবুলের একটি মহল্লা। এটি ফাতিহ জেলার অন্তর্গত এবং ঘেরা শহরের অংশ।  এটি আনুমানিকভাবে ইস্তানবুলের ষষ্ঠ পাহাড়ের কেন্দ্রস্থলের সঙ্গে মিলে যায়, যা ঘেরা শহরের সর্বোচ্চ স্থান।Janin এটি ব্লাখারনাই অঞ্চলের প্রাচীরের দক্ষিণে এবং আইভানসারায় মহল্লার দক্ষিণে কারাগুমরুকের উত্তর-পশ্চিমে এবং সালমাতোমরুকের পশ্চিমে অবস্থিত। এই মহল্লাটি বাইজেন্টাইন যুগের ডেউটেরন মহল্লার সমতুল্য। "এদির্নেকাপি" নামটি এসেছে "এদির্নের ফটক" বা প্রাচীন চারিসিয়ুস গেট থেকে।Janin এই ফটক দিয়ে প্রাচীন রোমান সড়ক এদির্নে (প্রাচীন থ্রেসিয়ার এড্রিয়ানোপল) শহরের দিকে যাওয়া যেত। এই অঞ্চলটি একসময় পূর্বানুষ্ঠানিক অর্থডক্স খ্রিষ্টানদের একটি বড় জনগোষ্ঠী দ্বারা বাসযোগ্য ছিল, যারা ১৯৫৫ সালের পর শহরের আরও কেন্দ্রীয় অঞ্চলে চলে যান।  এই মহল্লার মধ্য দিয়ে ফেভজি পাশা কাদ্দেসি নামে একটি গুরুত্বপূর্ণ রাস্তা চলে গেছে, যা ইস্তানবুলের ঐতিহাসিক অঞ্চলের অন্যতম প্রধান সড়ক।   দর্শনীয় স্থান  এদির্নেকাপিতে বেশ কয়েকটি ঐতিহাসিক স্থান রয়েছে। উল্লেখযোগ্য স্থানগুলো হল চোরা জাদুঘর, ঐতিহাসিক হাগিয়া ইয়োরগি গ্রিক অর্থডক্স গির্জা (যা একটি ইউনেস্কো বিশ্ব ঐতিহ্যবাহী স্থান)Hagia Yorgi Greek Orthodox Church in Istanbul opens after three-year restoration এবং রাজকীয় মিহরিমাহ সুলতান মসজিদ। ফটকের বাইরে এদির্নেকাপি শহীদ কবরস্থান অবস্থিত, যা ইস্তানবুলের অন্যতম প্রাচীন কবরস্থান। বিখ্যাত ইসলামি আইনবিদ ইব্রাহিম আল-হালাবি এখানে সমাহিত আছেন।   হাগিয়া ইয়োরগি গির্জা  এদির্নেকাপির হাগিয়া ইয়োরগি গির্জা বাইজেন্টাইন সম্রাট কনস্টান্টিন পঞ্চম-এর আদেশে ধ্বংস করা হয়েছিল এবং পরে পুনর্নির্মিত হয়। গির্জাটি ইস্তাম্বুল বিজয় পর্যন্ত টিকে ছিল। মিহরিমাহ সুলতান মসজিদ নির্মাণের সময় ১৫৫৬ সালে মসজিদের জায়গায় অবস্থিত হাগিয়া ইয়োরগি গির্জাটি ভেঙে ফেলা হয় এবং বর্তমান অবস্থানে স্থানান্তরিত হয়।Hagia Yorgi Greek Orthodox Church in Istanbul opens after three-year restoration  ১৭শ শতকে এই গির্জাটি "হাগিয়া ইয়োরগি প্লাতিয়া দ’ওনিওঁ" নামে পরিচিত ছিল। এটি ১৭২৬ এবং ১৭৩০ সালে পুনর্নির্মাণ করা হয়। পরবর্তীতে গির্জাটি ধসে পড়ে এবং ১৮৩৬ সালে স্থপতি নিকোলাওস এটি পুনর্নির্মাণ করেন। এরপর সম্পূর্ণভাবে এটি পুনরুদ্ধার করা হয়। ১৯৯১ সালে ইকুমেনিক্যাল প্যাট্রিয়ার্ক বার্থোলোমিউস প্রথম (কনস্টান্টিনোপল)-এর তত্ত্বাবধানে ছোট একটি সংস্কার করা হয়। ২০১৪ সালে তিন বছরব্যাপী একটি পুনর্নির্মাণ কাজ শুরু হয় এবং ২০১৭ সালে গির্জাটি আবার জনসাধারণের জন্য খুলে দেওয়া হয়।Hagia Yorgi Greek Orthodox Church in Istanbul opens after three-year restoration   মন্তব্য    তথ্যসূত্র      বিষয়শ্রেণী:সুবর্ণ শৃঙ্গ
কুরিলি () ভারতের পাঞ্জাব রাজ্যের রূপনগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮১ মিটার (৯২১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কুরিলি শহরের জনসংখ্যা হল ২৩,০৩৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে কুরিলি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
ভোঁসলে () দেবাশীষ মখিজা রচিত ও পরিচালিত ২০২০ সালের ভারতীয় হিন্দি ভাষার নাট্যধর্মী চলচ্চিত্র। মনোজ বাজপেয়ী এতে নাম ভূমিকায় অভিনয় করেন এবং পিযূষ সিংয়ের সাথে যৌথভাবে এটি প্রযোজনা করেন। চলচ্চিত্রটিতে দেখা যায় অবসরপ্রাপ্ত পুলিশ কর্মকর্তা ভোঁসলের এক উত্তর ভারতীয় তরুণী ও তার ভাইয়ের সাথে বন্ধুত্ব হয়, যারা অন্যান্য অভিবাসীদের মত স্থানীয় রাজনীতিবিদদের রোষানলে পড়ে। চলচ্চিত্রটির প্রথম দর্শন ২০১৮ সালের কান চলচ্চিত্র উৎসবে প্রকাশিত হয়।  ভোঁসলে ২০১৮ সালে বুসান আন্তর্জাতিক চলচ্চিত্র উৎসবের 'আ উইন্ডো অন এশিয়ান সিনেমা' শাখায় প্রদর্শিত হয়, এবং এমএওএমআই চলচ্চিত্র উৎসবের প্রতিযোগিতার বাইরে ভারতীয় গল্প শাখায়, ২০১৮ সালের ধর্মশালা আন্তর্জাতিক চলচ্চিত্র উৎসবে, ২০১৯ সালের আন্তর্জাতিক চলচ্চিত্র উৎসব রটার্ডামে, বেঙ্গালুরু আন্তর্জাতিক চলচ্চিত্র উৎসবে, এবং সিঙ্গাপুর দক্ষিণ এশীয় চলচ্চিত্র উৎসবে প্রদর্শিত হয়। এটি এশীয় চলচ্চিত্র উৎসব বার্সেলোনায় শ্রেষ্ঠ চিত্রনাট্য ও শ্রেষ্ঠ পরিচালনার পুরস্কার অর্জন করে। চলচ্চিত্রটি ২০২০ সালের ২৬শে জুন সনি লিভে মুক্তি দেওয়া হয়। বাজপেয়ী এই চলচ্চিত্রের জন্য শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন।  অভিনয়শিল্পীদল  মনোজ বাজপেয়ী - গণপথ ভোঁসলে  সন্তোষ জুবেকর - বিলাস  ইপশিতা চক্রবর্তী সিং - সীতা  বিরাট বৈভব - লালু  অভিষেক ব্যানার্জি - রাজেন্দ্র  রাজেন্দ্র সিসাদকর - তলপড়ে  কৈলাশ ওয়াগমারে - সাওয়ান্ত  শ্রীকান্ত যাদব - মহাত্রে  নীতু পাণ্ডে - মিসেস ঝা  দেব মেহতা - ইসমাইল  পুরস্কার ও মনোনয়ন  পুরস্কার তারিখ বিভাগ গ্রহীতা ফলাফল সূত্র. এশিয়া প্যাসিফিক স্ক্রিন পুরস্কার ২১ নভেম্বর ২০১৯ ইউনেস্কো পুরস্কার দেবাশীষ মখিজা  শ্রেষ্ঠ অভিনেতা মনোজ বাজপেয়ী  ফিল্মফেয়ার ওটিটি পুরস্কার ১৯ ডিসেম্বর ২০২০ শ্রেষ্ঠ চলচ্চিত্র - মৌলিক ওয়েব ভোঁসলে  শ্রেষ্ঠ অভিনেতা - মৌলিক ওয়েব মনোজ বাজপেয়ী  জাতীয় চলচ্চিত্র পুরস্কার ২২ মার্চ ২০২১ শ্রেষ্ঠ অভিনেতা    তথ্যসূত্র  বহিঃসংযোগ     সনি লিভে ভোঁসলে  বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১৮-এর নাট্য চলচ্চিত্র বিষয়শ্রেণী:২০১৮-এর সরাসরি ভিডিও চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সরাসরি ভিডিও চলচ্চিত্র বিষয়শ্রেণী:কল্পকাহিনিতে আইনের প্রয়োগ বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ভারতীয় ডিরেক্ট টু ভিডিও চলচ্চিত্র
সমরজিৎ রায় চৌধুরী (১০ ফেব্রুয়ারি ১৯৩৭ - ৯ অক্টোবর ২০২২)শিল্পী সমরজিৎ রায় চৌধুরী মারা গেছেন, জনকণ্ঠ, ৯ অক্টোবর ২০২২ ছিলেন একজন বাংলাদেশী চিত্রশিল্পী। তিনি গ্রাফিক ডিজাইনে স্নাতক ডিগ্রি অর্জন করলেও প্রথম থেকেই সৃজনশীল সুকুমার শিল্পচর্চা করেছেন এবং নিরীক্ষাধর্মী শিল্পচর্চার সাথে জড়িত ছিলেন। চিত্রকলায় অবদানের জন্য বাংলাদেশ সরকার ২০১৪ সালে তাকে একুশে পদকে ভূষিত করে।  প্রারম্ভিক জীবন চৌধুরী ১৯৩৭ সালে বর্তমান বাংলাদেশের (তৎকালীন বেঙ্গল প্রেসিডেন্সি, ব্রিটিশ ভারত) কুমিল্লা জেলায় জন্মগ্রহণ করেন। ১৯৬০ সালে তিনি তৎকালীন সরকারি আর্ট ইনস্টিটিউট (বর্তমান ঢাকা বিশ্ববিদ্যালয়ের চারুকলা অনুষদ) গ্রাফিক ডিজাইন বিষয়ে স্নাতক সম্পন্ন করেন। এই ইনস্টিটিউটে তার শিক্ষক ছিলেন জয়নুল আবেদীন, কামরুল হাসানসহ অনেক খ্যাতনামা শিল্পী।  কর্মজীবন চৌধুরী ১৯৬০ ঢাকা বিশ্ববিদ্যালয়ের চারুকলা অনুষদে যোগ দেন এবং সেখানে ৪৩ বছর চাকরি জীবন শেষে অধ্যাপক হিসেবে ২০০৩ সালে অবসর গ্রহণ করেন। পরবর্তীতে তিনি শান্ত-মারিয়াম ইউনিভার্সিটি অব ক্রিয়েটিভ টেকনোলজির চারুকলা এবং প্রদর্শন কলা বিভাগের ডিন হিসেবে ২০১০ সাল পর্যন্ত কর্মরত ছিলেন। এরপর তিনি ঢাকা বিশ্ববিদ্যালয়ে সুপারনিউমারেরি অধ্যাপক হিসেবে যোগ দেন।  প্রদর্শনী চৌধুরী তার প্রথম একক প্রদর্শনী করেন ১৯৮৩ সালে। এতে তার ৬০টি শিল্পকর্ম প্রদর্শিত হয়, যার মধ্যে ছিল ৩০টি তেলরঙের কাজ, ১৬টি গোয়াশ, ৫টি প্যাস্টেল, ৩টি এচিং ও ৬টি ড্রইং। ২০১৪ সালের সেপ্টেম্বর মাসে "দৃশ্যান্তর" বা "মন্তাজ" শীর্ষক একটি প্রদর্শনী করেন। এতে অ্যাক্রিলিক, জলরঙ, এচিং, ড্রইং, উডকাট, প্যাস্টেলের কাজ সহ ৭১টি চিত্রকর্ম প্রদর্শিত হয়।  সম্মাননা  ১৯৬০: নিখিল পাকিস্তান টেক্সটাইল ডিজাইন প্রতিযোগিতায় ১ম পুরস্কার  ১৯৬০: পূর্ব পাকিস্তান রেলওয়ে টাইমটেবল কভার ডিজাইন পুরস্কার  ২০১৪: চিত্রকলায় অবদানের জন্য একুশে পদক  তথ্যসূত্র  বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী পুরুষ চিত্রশিল্পী বিষয়শ্রেণী:বাঙালি শিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:শিল্পকলা পদক বিজয়ী বিষয়শ্রেণী:শান্ত-মারিয়াম ইউনিভার্সিটি অব ক্রিয়েটিভ টেকনোলজির প্রাক্তন শিক্ষক বিষয়শ্রেণী:২০২২-এ মৃত্যু বিষয়শ্রেণী:একুশে পদক বিজয়ী বিষয়শ্রেণী:২০শ শতাব্দীর বাংলাদেশী চিত্রশিল্পী বিষয়শ্রেণী:২১শ শতাব্দীর বাংলাদেশী চিত্রশিল্পী
ক্যাথলিক ওয়ার্কার  নিউইয়র্ক সিটিতে ক্যাথলিক শ্রমিক আন্দোলন সম্প্রদায়ের দ্বারা বছরে সাতবার প্রকাশিত হয় এমন একটি সংবাদপত্র। সামাজিক ন্যায়বিচারের বিষয়ে গির্জার শিক্ষা সম্পর্কে লোকদের সচেতন করার জন্য এই পত্রিকাটি ডোরোথি ডে এবং পিটার মরিন দ্বারা শুরু হয়েছিল। ডে বলেছিলেন যে, কাগজের শিরোনামে "শ্রমিক" শব্দটি দিয়ে "যারা হাত বা মস্তিষ্ক নিয়ে কাজ করে, শারীরিক, মানসিক বা আধ্যাত্মিক কাজ করে তাদেরকে বোঝানো হয়েছে। তবে আমরা প্রাথমিকভাবে ভেবেছিলাম দরিদ্র, স্থানচ্যুত, শোষিতদের নিয়ে।" মহামন্দা চলাকালীন যখন মার্কিন যুক্তরাষ্ট্রে যখন কম্যুনিজম জনপ্রিয় ছিল, তখন ডে ও মরিন তারা কী শেখাতে চেয়েছিল তা রক্ষিত গোপন বিষয় ছিল: গির্জার খুব প্রগতিশীল শিক্ষা, যাতে দরিদ্র, বেশিরভাগ ক্যাথলিকরা যেন সমাধানের জন্য তাদের নিজস্ব ঐতিহ্যের দিকে ফিরে আসে।   উৎপত্তি  হতাশার সময় কমিউনিজমের বিকল্প হিসাবে ক্যাথলিক চার্চের সামাজিক ন্যায়বিচারের শিক্ষা সম্পর্কে জনগণকে সচেতন করার জন্য এটি প্রথম মে, ১৯৩৩ সালে ২,৫০০ কপির সংস্করণে প্রকাশিত হয়েছিল। এর বর্ণিত লক্ষ্যটি ছিল দুর্গতদের সান্ত্বনা দেওয়া এবং পীড়িতদের খুশি করা। কয়েক মাসের মধ্যে দ্রুত প্রচলন ২৫,০০০ এ পৌঁছেছিল এবং ১৯৩৬ সালের মধ্যে ১৫০,০০০-এ পৌঁছেছিল। Dorothy Day The Long Loneliness: The Autobiography of Dorothy Day, 1952, Curtis Books pbk edition, p.207 (modern editions exist).  অন্যান্য অনেক ক্যাথলিক কর্মী সম্প্রদায় তাদের নিজস্ব নিউজলেটার এবং সংবাদপত্র প্রকাশ করে। ক্যাথলিক ওয়ার্কারকে  খ্রিস্টান নৈরাজ্যবাদী প্রকাশনা হিসাবে বিবেচনা করা হয়।    তথ্যসূত্র    আরও পড়া   রটা, অলিভিয়ার "ধর্মীয় প্রতিধ্বনির সাথে একটি সামাজিক প্রশ্ন থেকে সামাজিক প্রতিধ্বনির সাথে একটি ধর্মীয় প্রশ্ন to 'ইহুদি প্রশ্ন' এবং ইংরেজি ক্যাথলিক কর্মী (1939 191948) "। হিউস্টন ক্যাথলিক কর্মী, খণ্ড XXV, না। 3 (মে - জুন 2005): 4-5   বহিঃসংযোগ   ক্যাথলিক শ্রমিক আন্দোলন   মরিন, ডে, ক্যাথলিক কর্মী, এবং  নিকোলাস ইভান্স 2018 এর মাধ্যমে আ্যানার্কো-বিতরণ   বিষয়শ্রেণী:ক্যাথলিক সংবাদপত্র বিষয়শ্রেণী:নিউ ইয়র্ক শহরের সংবাদপত্র বিষয়শ্রেণী:নৈরাজ্যবাদী সংবাদপত্র
পরীবিবির মাজার ঢাকার লালবাগ এ অবস্থিত লালবাগ কেল্লার অবশিষ্ট তিনটি স্থাপনার মধ্যে অন্যতম। এখানে পরীবিবি সমাহিত আছেন। শায়েস্তা খান তার কন্যার স্মরণে এই মনমুগ্ধকর মাজারটি নির্মাণ করেন।  ইতিহাস পরিবিবি (যার অন্য নাম ইরান দুখত রাহমাত বানু) ছিলেন বাংলার মুঘল শায়েস্তা খানের কন্যা। মুঘল সম্রাট আওরংগজেবের পুত্র শাহজাদা আজম এর সাথে ১৬৬৮ ইং সালের ৩ মে পরিবিবির বিয়ে হয়। ১৬৮৪ সালে পরিবিবির অকাল মৃত্যুর পর তাকে নির্মানাধীন লালবাগ কেল্লার অভ্যন্তরে সমাহিত করা হয়। তার সমাধীস্থলকে চিহ্নিত করে পরিবিবির মাজার নির্মিত হয়।  স্থাপত্য পরিবিবির মাজার এর স্থাপনাটি চতুষ্কোন। মাঝের একটি ঘরে পরিবিবির সমাধিস্থল এবং এই ঘরটি ঘিরে আটটি ঘর আছে। স্থাপনাটির ছাদ পাথরের তৈরী এবং চারকোণে চারটি অষ্টকোণ মিনার ও মাঝে একটি অষ্টকোণ গম্বুজ আছে। গম্বুজটির উপরে পিতলের আচ্ছাদন দেওয়া আছে।  স্থাপনাটির অভ্যন্তর ভাগ সাদা মার্বেল পাথর দিয়ে আচ্ছাদিত।  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বহিঃসংযোগ  বিষয়শ্রেণী:ঢাকা জেলার প্রত্নতাত্ত্বিক স্থাপনা বিষয়শ্রেণী:ঢাকা জেলার দর্শনীয় স্থান বিষয়শ্রেণী:লালবাগ কেল্লা